CELEX: 62010CA0224
Language: sk
Date: 2011-10-13 00:00:00
Title: Vec C-224/10: Rozsudok Súdneho dvora (druhá komora) z  13. októbra 2011 (návrh na začatie prejudiciálneho konania, ktorý podal Landgericht Baden-Baden — Nemecko) — trestné konanie proti Leo Apelt (Smernica 91/439/EHS — Vzájomné uznávanie vodičských preukazov — Odobratie vnútroštátneho vodičského preukazu vydaného členským štátom bydliska a vydanie vodičského preukazu na vozidlá skupiny B a D iným členským štátom — Odmietnutie uznania členským štátom bydliska — Povinnosť byť držiteľom platného preukazu na vozidlá skupiny B v čase vydania preukazu na vozidlá skupiny D)

3.12.2011   
            
            
               SK
            
            
               Úradný vestník Európskej únie
            
            
               C 355/6
            
         Rozsudok Súdneho dvora (druhá komora) z 13. októbra 2011 (návrh na začatie prejudiciálneho konania, ktorý podal Landgericht Baden-Baden — Nemecko) — trestné konanie proti Leo Apelt
   (Vec C-224/10) (1)
   
   (Smernica 91/439/EHS - Vzájomné uznávanie vodičských preukazov - Odobratie vnútroštátneho vodičského preukazu vydaného členským štátom bydliska a vydanie vodičského preukazu na vozidlá skupiny B a D iným členským štátom - Odmietnutie uznania členským štátom bydliska - Povinnosť byť držiteľom platného preukazu na vozidlá skupiny B v čase vydania preukazu na vozidlá skupiny D)
   2011/C 355/09
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Landgericht Baden-Baden
   
      Účastník trestného konania pred vnútroštátnym súdom
   
   Leo Apelt
   
      Predmet veci
   
   Návrh na začatie prejudiciálneho konania — Landgericht Baden-Baden — Výklad článku 1, článku 5 ods. 1 písm. a) a článku 8 ods. 2 a 4 smernice Rady 91/439/EHS z 29. júla 1991 o vodičských preukazoch (Ú. v. ES L 237, s. 1; Mim. vyd. 07/001, s. 317), ako aj článku 11 ods. 4 smernice Európskeho parlamentu a Rady 2006/126/ES z 20. decembra 2006 o vodičských preukazoch (Ú. v. EÚ L 403, s. 18) — Vodičské oprávnenie skupiny B, ktoré vydal jeden členský štát štátnemu príslušníkovi iného členského štátu pred vydaním rozhodnutia o odobratí vnútroštátneho vodičského oprávnenia, ale po skutkových okolnostiach, ktoré odôvodňujú toto opatrenie — Rozšírenie tohto oprávnenia členským štátom, ktorý ho vydal, na skupinu D po uplynutí obdobia, počas ktorého nemožno žiadať o vydanie nového vnútroštátneho oprávnenia — Možnosť členského štátu bydliska odmietnuť uznať platnosť tohto oprávnenia z dôvodu, že platné oprávnenie pre skupinu B neexistovalo v čase, keď bolo vydané oprávnenie pre skupinu D
   
      Výrok rozsudku
   
   Článok 1 ods. 2, článok 5 ods. 1 písm. a), článok 7 ods. 1 písm. b) a článok 8 ods. 2 a 4 smernice Rady 91/439/EHS z 29. júla 1991 o vodičských preukazoch, zmenenej a doplnenej smernicou Komisie 2000/56/ES zo 14. septembra 2000, nebránia tomu, aby hostiteľský členský štát odmietol uznať vodičský preukaz na vozidlá skupín B a D vydaný iným členským štátom, po prvé, ak bolo držiteľovi uvedeného vodičského preukazu udelené vodičské oprávnenie na vozidlá skupiny B pri nedodržaní podmienky zvyčajného bydliska, pričom to bolo po tom, ako bol jeho vodičský preukaz vydaný v prvom členskom štáte zadržaný políciou tohto prvého členského štátu, ale pred súdnym odobratím vodičského oprávnenia, a po druhé, keď bolo držiteľovi uvedeného vodičského preukazu udelené vodičské oprávnenie na vozidlá skupiny D až po prijatí uvedeného opatrenia o súdnom odobratí a po uplynutí zákazu vydania nového vodičského preukazu.
   
      (1)  Ú. v. EÚ C 221, 14.8.2010.